alexandrainst/scandi-wiki huggingface dataset:
Den sorte tulipan (TV-film)

Den sorte tulipan er en norsk TV-film som ble sendt på NRK-TV i 1964. Filmen er basert på Alexandre Dumas' kjente eventyrroman med samme tittel fra 1850. Manus var ved Helge Reiss, som også spilte en sentral rolle. Det var NRKs Barne- og Ungdomsavdeling som stod bak produksjonen. Den ble innspilt i sort-hvitt.

Den sorte tulipan var Norges bidrag i Prix Jeunesse i 1964 (klassen 12 til 15 år).

Den ble sendt i reprise i 1966 og i 1970.

Handling
Handlingen er lagt til Nederland i 1789. Det er like før den franske revolusjon bryter løs. Tiden er turbulent, og både skyldige og uskyldige kastes i fengsel. Aristokratene plages av en banditt som kaller seg «Den sorte tulipan». Han har blitt en helteskikkelse for de fattige, men ingen vet hvem han egentlig er.

Om serien

Den sorte tulipan ble godt mottatt av anmelderne i både Aftenposten og VG.

En hørespillversjon på fire episoder ble produsert og sendt på NRK radio allerede i 1960. Også denne var manus ved Helge Reiss.

Den norske versjonen av Den sorte tulipan kom i en periode hvor NRK lagde TV-serier av en rekke kjente ungdomsklassikere, slik som blant annet Lille Lord Fauntleroy (1966), Greven av Monte Cristo (1965) og Den røde pimpernell (1968).

Produksjonsstab
Manus og replikkintruksjon: Helge Reiss
Regi: Per Simonnæs
Dekorasjon: Laila Hovland

Rollebesetning
Helge Reiss .... Vilhelm av Oranien
Per Christensen .... Cornelius
Inger Teien .... Rosa
Alfred Solaas .... Isaac Boxtel
Ingrid Øvre .... Fru Boxtel
Stig Egede-Nissen .... Johan de Witt
Frimann Falck Clausen .... Gryphus
Børt-Erik Thoresen .... Piet
Thor Hjorth-Jenssen .... Tyckalaer
Finn Kvalem .... Oberst Van Decken
Einar Sissener .... Van Systens
Egil Lorck .... Magistraten

Referanser

Eksterne lenker 
Filmen på NRK Nett-TV

TV-produksjoner på NRK
Norske TV-filmer
TV-filmer fra 1960-årene
Terje Næss (maratonløper)

Terje Næss (født 6. august 1961) vant NM i maraton i 1999 og 2000.

I motsetning til en annen ved samme navn er han slett ingen god kokk. Med tiden 2.11.56 er Terje Næss nummer 6 på den norske maratonstatistikken gjennom alle tider. Dette oppnådde han i Houston Marathon i 1995.

Medaljer i norske mesterskap

Referanser

Eksterne lenker 
 

Norske maratonløpere
Norgesmestere i friidrett
Fødsler i 1961
Deltakere for Norge under EM i friidrett 1994
Friidrettsutøvere for SK Vidar
Yngre legers forening

Yngre legers forening (Ylf) er en fagforening/yrkesforening for leger i utdanningsstilling, bl.a. leger i spesialisering (tidligere kalt assistentleger og turnusleger), stipendiater, legespesialister og andre leger i akademiske stillinger på lavere nivå. Foreningen ble etablert i 1911, og er en av syv yrkesforeninger i Den norske legeforening. Med 10600 medlemmer (2022) er det den nest største foreningen tilsluttet Den norske legeforening. Styret i Yngre legers forening består av: Kristin Kornelia Utne (leder), Ingeborg Henriksen (nestleder), Tobias Iveland (styremedlem), Jasna Ribic (styremedlem), Lars Magnus Aker (styremedlem), Lillan Haugen (styremedlem), Kjetil Askim (styremedlem) og Beanca Gottenberg (styremedlem, yngsterepresentant).  

Ylf utgir nettavisen yngreleger.no, redaktør er Mikal Hole.

Ledere

 Grethe Aasved (1996-1999)
 Bente Kristin Johansen (1999-2001)

Yngve Mikkelsen (2001 - 2004)
Hilde Engjom (2004 - 2006)
Per Meinich (2006 - 2008)
Hege Gjessing (2008 -2011)
Johan Georg R. Torgersen (2011 - 2014)
Marit Halonen Christensen (2014 - 2015)
Christer Mjåset (2015 -2019 )
Kristin Kornelia Utne (2019-)

Eksterne lenker
 Yngre legers forenings nettsider
 yngreleger.no

Norske legeforeninger
Mekdes Bekele

Mekdes Bekele Tadese (født 20. januar 1987) er en etiopisk friidrettsutøver som spesialiserer seg på 3000 meter hinder.

Bekele ble nummer 3 under Junior-VM i 2006 i Beijing. Hun ble nummer to under det afrikanske mesterskapet i 2008 og deltok under Sommer-OL i Beijing samme år. Der kom hun ikke til finalen.

Personlige rekorder 
 3000 meter hinder - 9.20,23 min (2008)
 3000 meter - 9.01.17 min (2010)
 5000 meter - 15:49.11 min (2011)

Referanser

Eksterne lenker 
 

Etiopiske langdistanseløpere
Friidrettsutøvere under Sommer-OL 2008
Deltakere for Etiopia under Sommer-OL 2008
Fødsler i 1987
Personer fra Addis Abeba
Jiu Wudaishi

Jiu Wudaishi (kinesisk: 旧五代史, ofte bare 五代史, Wudaishi, «Krøniken om de fem dynastier») er et av de 24 historieverker, en samling offisielle kinesiske historiekrøniker.

Wudaishi handler om den kaotiske perioden mellom Tangdynastiets fall i 907 og Songdynastiets grunnleggelse i 960. I de femti årene derimellom avløste De fem dynastier og ti riker hverandre, mens Tang- og Songtilhengere kjempet om kontrollen over det kinesiske rike. Wudaishi egner en del til hvert dynasti. Verket ble sammenstilt under ledelse av Xue Juzheng,  på oppdrag av Songregjeringen, og er derfor egnet til å begrunne det keiserhusets rett til tronen. Xue Juzheng hadde selv opplevd alle de fem dynastiene og dessuten arbeidet i administrasjonen for tre av dem. 

Etter at en ny krønike over samme tidsperiode (Xin Wudaishi, «Ny krønike om de fem dynastier») ble kompilert i 1053 av Ouyang Xiu gikk imidlertid Wudaishi i glemmeboken, og i løpet av 1100-tallet forsvant de siste eksemplarene helt. På 1700-tallet kunne forskere i Qing-dynastiets Kina gjenskape deler av verket ved å sammenstille sitater funnet i andre verk, ikke minst i Yongle Dadian.

Eksterne lenker
 

Kinas historie
De 24 historieverk
Denizli

Denizli er en industriby som ligger i østenden av elvedalen som dannes av elven Büyük Menderes i Sørøst-Tyrkia, i Egeerhavsregionen ca 100 moh. Ved folketellingen i 2007 hadde byen  innbyggere, og vokste i løpet av fire år til  i 2011 takket være at 13 kommuner og 10 landsbyer ble lagt til kommunen. Samtidig ble kommunens areal nesten fem ganger større. Kommunen Denizli er hovedsetet i provinsen Denizli.

Hovedsakelig takket være tekstilproduksjon og eksport har Denizli gjennomgått en bemerkningsverdig økonomisk utvikling siden 1980-årene. Denizli nevnes ofte som et godt eksempel på en av byene som regnes til de «Anatoliske tigrene» (tyrkisk: Anadolu Kaplanları), takket være det høye utviklingstempoet den har hatt.

Mange turister søker til de varme kildene ved Denizli, Sarayköy, Karahayıt, Pamukkale, Akköy (Gölemezli), Buldan (Yenicekent)og Çardak-distriktene. Videre ligger flere ruinbyer nær Denizli, som Hierapolis, Laodicea (Frygias gamle metropol) og Colossae.

Om sommeren er det meget varmt i byen, mens vintrene kan være meget kalde med sne på fjellene som omgir Denizli. Klimaet om våren og høsten er mildt og kjennetegnes av regn og varme.

Etymologi
Byen var tidligere kjent under navnet Denizli Ladik som betyr «Laodicaea ved (inn)sjøen», selv om byen ikke ligger ved kysten. Navnet har hatt flere ulike skrivemåter, og kan ha vist til alle de naturlige kildene eller byens beliggenhet på veien til innsjøregionen i vest-Tyrkia.

Kjente innbyggere
 Ahmet Nazif Zorlu - forretningsmann
 Sezen Aksu - popsanger
 Bayram Şit - olympisk medaljevinner i bryting
 Cem Bahtiyar - bassist i den Ankara-baserte rockegruppen maNga. (Født i Denizli i 1979)
 Hasan Güngör - olympisk medaljevinner i bryting
 Nezih Altın - fysiker. Nå bosatt i Adıyaman.
 Özay Gönlüm - folkesanger (1940–2000)
 Sarp Sanin - rockesanger
 Sıla Gençoğlu - popsanger
 Emrah Alpat - musiker, rockegitarist
 Hasan Ali Toptaş - forfatter
 Ahmet Karcılılar - forfatter
 Serkan Genç - forfatter
 Tuba Ünsal - skuespillerinne og modell
 Kerem Yılmazer - film-, stemme- og teaterskuespiller
 Tekin Akmansoy - film- og teaterskuespiller
 Selahattin Pınar - klassisk komponist for udi og trommer
 Osman Sınav - produser og regissør, screenwriter
 Mazhar Müfit Kansu - statsmann, guvernør
 İbrahim Çallı - maler
 Bulut Aras - skuespiller
 Aysel Gürel - låtskriver og skuespiller

Vennskapsbyer
Denizli har offisielle vennskapsbånd med:
  Amasya, Tyrkia
  Bursa, Tyrkia
  Muş, Tyrkia
  Tokat, Tyrkia
  Almelo, Nederland
  Pavlodar, Kasakhstan
  Tbilisi, Georgia
  Brăila, Romania
  Samara, Russland
  Rhodos, Hellas
  Betzdorf, Tyskland
  Mogilev, Hviterussland
  Larissa, Hellas
  Łódź, Polen
  Damaskus, Syria
  Jiaozhou, Kina
  Betzdorf, Tyskland
  Sarajevo, Bosnia
  Muan, Sør-Korea
  Kazvin, Iran

Referanser

Eksterne lenker
 Denizlis offisielle nettsider
 Denizlis telefon-, adresse- og forretningsguide 

Denizli (provins)
Byer i Tyrkia
Cecilia Dinardi

Cecilia Dinardi (født 12. oktober 1976 i Valparaíso i Chile) er en norsk barnerettsforkjemper samt advokat og partner i Advokatfirmaet Elden DA. Hun kom til Norge som asylsøker  i 1989.

Biografi 
Som 16-åring engasjerte hun seg i arbeidet for å styrke rettighetene til barnevernsbarn. Sammen med andre ungdommer startet hun «Sørlandsgnisten», en forening for barnevernsbarn. Dette ble en av spirene til Landsforeningen for barnevernsbarn. Under jusstudiet arbeidet Dinardi som frivillig gatejurist. På samme tid var hun også styremedlem i Landsforeningen for barnevernsbarn og representant i Forum for barnekonvensjonen. Hun har vært leder i 
Aleneforeldreforeningen og styremedlem i Oslo barnevernsamband. Samme år startet hun sin egen blogg om barns rettigheter og oppvekstvilkår «Barn – fremtiden». 

Hun har arrangert en rettighetsturné bestående av et reiseprogram rundt om i landet på skoler, barneverninstitusjoner og sykehus for å informere barn og unge om deres rettigheter. I juni 2012 etablerte hun Unge DUER, De Unges Egen Rettighetsbase, en nettbasert rettighetsbase bestående av Dinardi og unge skribenter og foredragsholdere.
  
I juni 2012 begynte hun i stillingen som rådgiver for NOAS med medansvar for kommunikasjon, juridisk rådgivning og policyarbeid. I 2013 begynte hun som advokatfullmektig i Advokatfirmaet Elden DA i Oslo og er fra 2015 advokat og partner samme sted. Hun vant frem på vegne av en 14 år gammel gutt i Høyesterett i 2014 om at han får ha egne partsrettigheter og advokat i domstolene til å representere han i en barnevernssak uavhengig av foreldrene og kommunen.

Den 28. november 2014 ble hun utnevnt som medlem i et regjeringsoppnevnt utvalg som skal utarbeide ny barnevernlov. 13. november 2015 ble hun utnevnt som medlem av regjeringens barnevoldsutvalg. I Barnevoldsutvalget kom med tre dissenser på forslag til tiltak, og særmerknader om svakheter ved metode,-/ arbeidsprosesser i utvalget.

Hennes spesialfelt som advokat er strafferett, barnevernrett, barnerett, og andre rettsområder som gjelder barn.

Utmerkelser 
I november 2011 mottok Dinardi prisen Årets forbilde som deles ut av Barne,- likestillings- og inkluderingsdepartementet.
I mars 2012 mottok hun prisen Jusstudentenes menneskerettighetspris] som deles ut av Amnesty jus.I juni 2012 vant hun Ole Vig-prisen for sitt folkeopplysningsarbeid.I 2016 ble hun tildelt Bjørnsonprisen.

Referanser

Eksterne lenker 
Barnestemmen. Portrettintervju i Advokatbladet

Norske advokater
Personer fra Valparaiso
Rådebank (Plumbo-album)

Rådebank er et album med Plumbo. Albumet ble utgitt 22. juni 2012, og inneholder blant annet sangen «Svarteper» som handler om Spellemannprisen 2011. Albumet inneholder også en coverversjon av Fetter Tom sin «Bestemors hus».

Sporliste
«Rådebank» (Tom Erik Rønningen)
«Ola Nordmann» (Glenn Hauger/Lars Erik Blokkhus)
«Ta meg» (Blokkhus/Mikael Nyhus), med Endless
«Drømmeland» (Tom Erik Rønningen/Lars Erik Blokkhus)
«Svarteper» (Frank Albin Tostrup)
«Kjærlighet» (Tom Erik Rønningen)
«Paradise Hotell» (Glenn Hauger/Tom Erik Rønningen/Lars Erik Blokkhus/Henning Hoel Eriksen)
«Gimle Sag» (Glenn Hauger/Lars Erik Blokkhus)
«Bestemors hus» (Kyrre Trohjell/Dan Vetle Glans Urdahl)
«Bønder i byen» (Glenn Hauger/Lars Erik Blokkhus)

Medvirkende

Plumbo
 Lars Erik Blokkhus - sang, gitarer, låtskriver, kor, produsent
 Tommy Løken-Elstad - bass, kor
 Hasse Rønningen - trommer, låtskriver
 Glenn Hauger - fløyte, torader, låtskriver

Øvrige medvirkende
 Henning Hoel Eriksen - keyboard, piano, orgel, produsent, låtskriver
 Endless - rap og låtskriver på Ta meg
 Tom Erik Rønningen - kor, akustisk gitar, låtskriver
 Joakim Haukaas - programmering på Ta meg
 Frank Albin Tostrup - låtskriver 
 Kyrre Trohjell - låtskriver
 Dan Vetle Glans Urdahl - låtskriver
 Morten Lund - mastering 
 Jens Haugen - fotograf

Kilder
 Rådebank

Musikkalbum fra 2012
Plumbo-album
Krøderen stasjon

Krøderen stasjon er en av de opprinnelige stasjonene som ble satt i drift da Krøderbanen ble åpnet i 1872. Den ligger ved den sydlige enden av innsjøen Krøderen og tjente frem til 1925 som overgangsstasjon til båttrafikken på Krøderen. Stasjonen hadde fra begynnelsen et godshus og et bolighus med fire leiligheter for ansatte. Senere ble stasjonen også utstyrt med lokomotivstall, svingskive og vanntårn.

Regulær trafikk ble nedlagt 1985, siden 1986 eies stasjonen av Stiftelsen Krøderbanen. Stasjonen ble brukt som «Olderdalen stasjon» i filmen Bør Børson Jr. (1974).

Referanser

Eksterne lenker 
 Krøderbanens venner
 Krøderen stasjon på Stasjonsdatabasen

Stasjoner på museumsjernbaner i Norge
Jernbanestasjoner i Buskerud
Byggverk i Krødsherad
Jernbanestasjoner åpnet i 1872
1872 i Norge
Bygninger tegnet av Georg Andreas Bull
Samferdsel i Krødsherad
Jernbanestasjoner på Krøderbanen
Roblox

Roblox (stilisert som ROBLOX) er en plattform for å utvikle og spille spill. Den er tiltenkt barn og voksne i alle aldere. Registrerte brukere kan ha sine egne spill hvor man kan utvikle hva som helst med hjelp av virtuelle geometriske gjenstander, og programmere på kodespråket Lua. Robux er valutaen på Roblox som man kan bruke til å kjøpe forskjellige virtuelle ting som klær til avataren sin eller diverse fordeler (på enkelte plasser og flere andre funksjoner. Mange brukere er blitt kjent for sine prestasjoner i spillet gjennom programmering, spilling og spillutvikling. Spillet er gratis, men har et valgfritt, betalt medlemskap som heter «Roblox Premium», før «Builders Club», hvor brukerne får flere eiendommer, daglig Robux og klær til avatarene sine. Roblox tilbyr et type premium-abonnement hvor man kan få Robux månedlig og låse opp spillfordeler. Hvis man har over 100 Robux kan man også opprette grupper hvor man kan selv velge om alle skal kunne bli med i, eller om bare brukere man aksepterer kan bli med. Spesielt krigsgrupper er populære, blant annet fordi man kan ha jevnlige treninger, gruppeklær, grupperangeringer, allierte og fiender. Roblox er populært på global basis og har over 100 millioner besøkende hver måned.

Man kan også utvikle sine egne spill ved å bruke appen «Roblox Studio», som også er utviklet av Roblox Corporation. Om man vil at andre spillere skal finne spillet, kan man velge å «reklamere» for spillet sitt inne på nettsiden.

Historie 
Roblox ble grunnlagt i juni 2004 av David Baszucki og Erik Cassel. De opprettet også firmaet Roblox Corporation, bedre kjent som Roblox CAO. I 2005 lagde de Dynablocks, men der var det bare et spill. 1. desember 2006, kalte de det for Roblox, og så ble spillet Crossroads skapt. Crossroads ble det første spillet til å se dagens lys på Roblox, etter dette ble flere spill utviklet, og i dag finnes det flere millioner plasser på Roblox. Idag er det flere millioner spillere på Roblox og et helt team som jobber med å moderere platformen.

Programmer 
Roblox består av to programmer og én app, «Roblox Player», «Roblox Studio» og ROBLOX-appen. «Roblox Studio» gir spillerne mulighet til å skape plasser og spill.  Programmeringsspråket i ROBLOX Studio er Rblx.lua, som er en slags Lua-«dialekt». «Roblox Player» er programmet man bruker om man ønsker å bruke nettleseren til å spille egne eller andres spill. ROBLOX-appen brukes til det samme som «Roblox Player», bortsett fra at appen kan lastes ned fra Microsoft Store, App Store, Google Play og Amazon Appstore, i motsetning til «Roblox Player», som lastes ned fra nettet.

Developer Exchange 
I slutten av 2014 ble et nytt system, kalt Developer Exchange (kortform DevEx), lansert. Dette gir spillerne muligheten til å veksle Robux inn i virkelige penger.

Plattformer 
Roblox er tilgjengelig for PC, MacOS, iOS, ChromeOS, Android og Xbox One.

Referanser

Eksterne lenker 
 
 
  Roblox Wiki

Videospill fra 2006
Windows-spill
MacOS-spill
Videospill utviklet i USA
Sprint-NM på skøyter 1974

Sprint-NM på skøyter 1974 ble avholdt 12. og 13. januar 1974 på Øya stadion i Trondheim.Teknisk arrangør var Trondheim-Alliansen som her besto av klubbene Trondhjems SK, Spk Falken, Strindheim IL og Leinstrand IL.

Norgesmestere ble Lisbeth Berg, Oslo IL for damene og Per Bjørang, Oslo IL for herrene.

Mesterskapsrekorder

Sammenlagt damer senior

Sammenlagt herrer senior

Referanser

Kilder

Eksterne lenker 
 
 

Sprint-NM på skøyter
Skøyter
Sportsarrangementer i Trøndelag
Sport i Trondheim
Øya (Trondheim)
Hurtigløp på skøyter i 1974
Artikler i skøytesportprosjektet
Seraing

Seraing (vallonsk: Serè) er en by i Vallonia i det østlige Belgia. Byen ligger i provinsen Liège, ved elven Meuse (Maas). Kommunen består av fire delkommuner: Seraing, Boncelles, Jemeppe-sur-Meuse og Ougrée.

Referanser

Eksterne lenker 
 

Byer i Vallonia
Rensjösäter Jaktvilla

Rensjösäter Jaktvilla  er en jaktvilla ved Norder Rensjön, ca. 15 kilometer nordøst for Storlien i det vestlige Jämtlands fjeldverden i Åre kommune, Sverige. Villaen ble oppført i årene 1884–90 av friherre Oscar Dickson fra Göteborg, den ble tegnet av den i Göteborg aktive arkitekt Adrian C. Peterson, og kan beskrives som en mindre herregård.

Hovedbygningen er 28 meter lang og 9½ meter bred. I forbindelse til hovedbygningen finnes et anntal avlsbygninger og tjenesteboliger. Rensjösätern er den mest spesielle og storslåtte av jaktvillaerne som ble oppført på slutten av 1800-tallet. Villaen ble levert i monteringsferdige deler av Svartviks sagverk utenfor Sundsvall, som ble eid av Dickson. Delene ble transportert med tog via Mittbanan til Fridhem og ble fraktet deretter med hest gjennom snøen til byggeplassen.

Oscar Dickson tilbrakte noen uker om året i sin jaktvilla for at jakte, fiske og leve et roig selskapsliv, noe som krevede et stort midlertidig ansatt personale. I 1928 ble Rensjösätern solgt til brødrene Nils og Mac Wikström. Rensjösätern, som er en minneverdig bygning, er stadig i privat eie.

Referanser

Eksterne lenker 
 Jamtli Billedarkiv

Åre kommune
Snarum stasjon

Snarum stasjon er en av to opprinnelige stasjoner fra Krøderbanens åpning 28. november 1872. 

1. august 1957 ble Snarum nedgradert til stoppested og et halvt år senere, 19. januar 1958, ble passasjertrafikken nedlagt. Godstrafikken sluttet 1. mars 1985. Siden 1986 eies stasjonen av Stiftelsen Krøderbanen.

Referanser

Eksterne lenker 
 Krøderbanens venner
 Snarum stasjon på Stasjonsdatabasen

Stasjoner på museumsjernbaner i Norge
Jernbanestasjoner i Buskerud
Jernbanestasjoner åpnet i 1872
1872 i Norge
Jernbanebyggverk i Modum
Jernbanestasjoner på Krøderbanen
Sysle stasjon

Sysle stasjon er en stasjon på Krøderbanen. Stasjonsbygningene står fortsatt og eies av Stiftelsen Krøderbanen.

Allerede i 1873, året etter at Krøderbanen ble åpnet, anla man en holdeplass på stedet, som den gang fikk navnet Hole. Året etter ble det anlagt et sidespor på stedet og det ser ut til at sidesporet ble betjent av en sporskifter, og stedet fikk status som stoppested. En vokterbolig var ekspedisjonslokalet fra til nåværende stasjonsbygning ble bygget i 1894, året etter at stedet ble oppgradert til full stasjon. Fra 1. juni 1895 ble navnet endret til Sysle. Hole Meieri var 1912-1949 en viktig godskunde for Sysle stasjon. Senere ble bedriften Elart etablert rett ved stasjonen .

19. januar 1958 ble passasjertrafikken nedlagt, men fortsatt kunne man få ekspedert gods fra Sysle fram til 1969. Godstrafikken opphørte helt 1. mars 1985. Året etter ble stasjonen overdratt til Norsk Jernbaneklubb avd. Krøderbanen som senere er blitt til Stiftelsen Krøderbanen.

Referanser

Eksterne lenker 
 Krøderbanens venner
 Sysle stasjon på Stasjonsdatabasen

Stasjoner på museumsjernbaner i Norge
Jernbanestasjoner i Buskerud
Jernbanestasjoner åpnet i 1893
1872 i Norge
Jernbanebyggverk i Modum
Jernbanestasjoner på Krøderbanen
Føderasjonen Bosnia-Hercegovina

Føderasjonen Bosnia-Hercegovina (bosnisk: Federacija Bosne i Hercegovine) er en av de to delstatene, kalt entiteter, i Bosnia-Hercegovina. Den andre er Republika Srpska. Befolkningen er bosnjaker og bosniske kroater. Bosnisk, kroatisk og serbisk er offisielle språk.

Historie 
Føderasjonen ble etablert som et fellesskap for bosnjakisk- og kroatiskkontrollerte områder etter den kroatisk-bosniske krig som var del av Bosnia-krigen. Den ble grunnlagt ved Washington-avtalen datert 18. mars 1994 og definert som føderal entitet i Daytonavtalen fra  1995.

Politikk

President 
Delstaten (entiteten) kalt Føderasjonen Bosnia-Hercegovina har en president og en visepresident, som begge er valgt av delstatens parlament.

Parlament 
Delstatens parlament består av Representantenes hus (Predstavnički dom) med 98 medlemmer og Folkenes hus (Dom Naroda) med 58 medlemmer. Tilsammen utgjør de to kamrene delstatens lovgivende makt.

Valgene til Representantenes hus foregår ved valg på partilister. Sperregrensen er 5 %. Hvert av de konstituerende folkene i Føderasjonen (bosnjaker, kroater og serbere) skal være representert med minst 4 medlemmer i Representantenes hus. Valgperioden er fire år.

Folkenes hus velges av kantonenes folkevalgte organer, og består av lik representasjon (17 representanter) fra hver av de konstituerende folk og 7 representanter fra andre folkegrupper. Valgperioden i Folkenes Hus er fem år.

Regjering 
Delstatens regjering består av statsministeren som er regjeringssjef og i tillegg 14 ministre. To av ministrene er uten portefølje.

Domstoler 
Føderasjonen har et domstolssystem i tre instanser:
 Høyesterett: 24 dommere, hvorav 10 bosnjaker, 10 kroater og 4 andre.
 Kantonsdomstolene. 
 Kommunaldomstolene.
I tillegg til domstolene i det ordinære instanssystemet, finnes en forfatningsdomstol med 9 dommere.

Administrativ inndeling 
Administrativt er delstaten inndelt i ti kantoner, som igjen er inndelt i 79 kommuner.

Referanser

Eksterne lenker 
 

Undernasjonale områder i Bosnia-Hercegovina
Stater og territorier etablert i 1994
Tropicana Las Vegas

Tropicana Las Vegas er et hotell og kasino på Las Vegas Strip i Paradise i Nevada. Det åpnet 4. april 1957 og har 1658 rom og et 4600 m² stort kasino. I tillegg har det en 9300 m²  stor messe- og utstillingshall. 

Scener fra feriestedet har blitt brukt i flere filmer og TV-serier, inkludert Gudfaren, Viva Las Vegas, Charlie's Angels, Diamanter varer evig  og Angel.

Tropicana eies av Tropicana Las Vegas Hotel and Resort Inc. og drives av Alex Yemenidjians Armenco Holdings.

Eksterne lenker
 

Hoteller i Las Vegas
Kasinoer
André Cruz

André Alves da Cruz (født 20. september 1968 i Piracicaba) er en brasiliansk tidligere fotballspiller. Han spilte midtstopper, og har spilt for klubber som Flamengo, Standard Liège, Napoli, AC Milan og Torino, samt på det brasilianske herrelandslaget.

Som landslagsspiller 
André Cruz spilte 31 landskamper for Brasil, hvor han har scoret ett mål. Han var med i Brasil tropp til VM i fotball 1998.

Meritter

På klubbnivå 
 Vinner Copa do Brasil i 1990 med Flamengo
 Vinner Campeonato Gaúcho i 2003 med Internacional
 Vinner Belgiske cupen i 1993 med Standard Liège
 Vinner Serie A i 1999 med AC Milan
 Vinner Primeira Liga i 2000 og 2002 med Sporting CP
 Vinner Supertaça Cândido de Oliveira i 2000 med Sporting CP
 Vinner Portugisiske cupen i 2002 med Sporting CP

Internasjonalt 
 Sølvplassering i OL i 1988
 Sølvplassering VM i fotball 1998
 Panamerikanske leker: 1987
 Copa América: 1989

Referanser

Eksterne lenker 
 

Brasilianske fotballspillere
Spillere i Fotball-VM 1998
Fotballspillere under Sommer-OL 1988
Deltakere for Brasil under Sommer-OL 1988
Olympiske sølvmedaljevinnere for Brasil
Fotballspillere for Associação Atlética Ponte Preta
Fotballspillere for Clube de Regatas do Flamengo
Fotballspillere for Standard Liège
Fotballspillere for SSC Napoli
Fotballspillere for AC Milan
Fotballspillere for Torino FC
Fotballspillere for Sporting Lisboa
Fotballspillere for Goiás Esporte Clube
Fotballspillere for SC Internacional
Personer fra regionen Piracicaba
Olympiske medaljevinnere i fotball